ТЕХНИЧКА СПЕЦИФИКАЦИЈА


ПРОЈЕКТНИ ЗАДАТАК

ЗА ИЗРАДУ ПРОЈЕКТНЕ ДОКУМЕНТАЦИЈЕ ИЗГРАДЊЕ ОБЈЕКТА И ДВОРИШТА ДОМА КУЛТУРЕ НА ОПШТИНИ ВОЖДОВАЦ	


Потребно је израдити пројектну документацију за изградњу објекта Дома културе Општине Вождовац у Београду, у свему према овом пројектном задатку, као и важећем Закону о планирању и изградњи (''Службени гласник РС'', бр. 72/09, 81/09-исправка, 64/10 одлука УС, 24/11 и 121/12, 42/13 – одлука УС, 50/2013 – одлука УС, 98/2013 – одлука УС, 132/14,145/14, 83/18, 31/19 и 37/19 – др. закон и 09/20) и одредби Правилника о садржини, начину и поступку израде и начин вршења контроле техничке документације према класи и намени објеката (“Службени гласник РС”, бр. 73/19), Правилнику о садржини, начину и поступку израде техничке документације према класи и намени објеката ("Сл. гласник РС", бр. 23/2015, 77/2015 и 58/2016), Правилнику о класификацији објеката ("Сл. гласник РС", бр.22/2015), Закону о заштити од пожара ("Сл. гласник РС", бр.111/2009, 20/2015), Правилнику о енергетској ефикасности зграда ("Сл. гласник РС", бр.61/2011), Правилнику о техничким стандардима планирања, пројектовања и изградње објеката, којима се осигурава несметано кретање и приступ особа са инвалидитетом, деци и старим особама ("Сл. гласник РС", бр.22/2015) и осталим законима који се тичу предметног објекта.
Пројектом изградње предвидети све неопходне радове у циљу постизања сигурности и безбедности објекта, као и побољшање услова коришћења у току експлоатације објекта, а у свема према важећим прописима за ову врсту објеката. Обезбедити несметани приступ објекту особама са инвалидитетом.

Током израде пројекта обрађивач је обавезан да сарађује са инвеститором у циљу усаглашавања пројектних решења и евентуалним потребама фазне изградње појединих садржаја.
За предметне радове, неопходно је израдити следећу пројектну документацију и то:
- Идејни пројекат реконструкције (ИДП), 
- Пројекат за грађевинску дозволу (ПГД) као и 
- Пројекат за извођење (ПЗИ), са свим потребним мерењима на терену.

У складу са локацијским условима и условима јавних предузећа пројектовати микролокацију, положај и орјентацију објеката и инфраструктуру са правилним коришћењем природних карактеристика терена (осветљеност, инсолација, проветравање, распростирање звука, биоклиматски фактори, усклађивање са конфигурацијом терена). Потребно је остварити просторну и архитектонску усклађеност са постојећим објектима и амбијентом тако да изградња објекта не угрожава стабилност и услове коришћења суседних објеката. Архитектонско обликовање ускладити са окружењем и климатским условима, а у циљу економичне експлоатације објеката и одржавањем. 
КТП и Геодетска подлога нису предмет пројекта.

Као прилог Пројекту за грађевинску дозволу, израдити елаборате, који чине саставни део пројектне документације – Елаборат енергетске ефикасности и Елаборат заштите од пожара.
Пројектом за извођење разрадити детаље и технолошка решења који су одређени идејним пројектом, а врше се на основу решења којим се одобрава извођење тих радова.

Пројекту за извођење приложити План превентивних мера, који се израђује у складу са прописима којима се уређује безбедност и здравље на раду на привременим или покретним градилиштима. Пројекат за извођење усагласити са Главним пројектом заштите од пожара, који је израђен у складу са законом којим се уређује област заштите од пожара.

Обим радова треба да се сагледа квалитетно, што подразумева да се уради квалитетан и детаљан предмер и предрачун радова, графичка и текстуална документација, како би се додатни и непредвиђени радови приликом извођења свели на минимум. Описи свих позиција радова предмера и предрачуна морају бити детаљни са тачним количинама, треба прецизно да дефинишу начин извођења радова, техничке карактеристике материјала, све припремне радове који су потребни као припрема извођења истих и све завршне радове који су неопходни за довођење објекта у стање неопходно за његово нормално функционисање.
Потребно је пројектовати несметан приступ објекту деци, старим особама, особама са отежаним кретањем и особама са инвалидитетом у складу са правилником о техничким стандардима приступачности и другим законским прописима.
Енергетски разред нове зграде, који се исказује Елаборатом енергетске ефикасности   зграде, мора бити најмање "Ц" или виши. Енергетска својства и начин израчунавања топлотних својстава утврђују се за стамбене зграде у складу са Правилником о условима, садржини и начину издавања сертификата о енергетским својствима зграда (“Сл. гласник РС“, бр. 69/12).
ОПШТИ ПОДАЦИ:

НАМЕНА И ФУНКЦИЈА ОБЈЕКТА:

	У објекту предвидети следеће садржаје:
· Улазни хол са гардеробом и фоајеом
· Мултифункционалну салу за биоскопске и позоришне представе до 150 места
· Просторије за игру и разоноду деце од 3 до 14 година
· Канцеларијски и управни део за запослене

Улазни хол и гардероба треба да буду довољне површине да сместе све посетиоце истовремено. У улазном холу је могуће предвидети и додатне садржаје као бар, лоби, простор чекаонице, службу обезбеђења и пратеће просторије.
Мултифункционална сала треба да задовољи потребе за одржавање приредби и представа а самим тим треба да има све потребне просторе који се налазе из бину. Такође се предвиђа и филмска пројекција па је потребно пројектовати и све просторе које захтева оваква врста пројекције.
Просторије за игру и разоноду пројектовати као одвојене просторије за млађу и старију децу са одвојеним пратећим просторима.
Све независне функције објекта треба да имају и независне комуникације и пратеће просторије и у том смислу треба посебну пажњу обратити на линије кретања појединих посетиоца центра.
	Спратност, висина, површине и положај објекта на парцели треба да буде у свему према добијеним условима за израду техничке документације тј. информацији о локацији.
СПОЉНА ОБРАДА ОБЈЕКТА:

Фасаду пројектовати у складу са амбијентом, наменом објекта, карактером програма и локације а уз примену савремених материјала.
Материјализацијом исказати ововременост градње.
Приликом  одабира материјализације и форме фасадних равни водити рачуна да сви ови параметри испуњавају квалитетне естетске и визуелне норме. Приликом пројектовања обратити посебну пажњу да сви изабрани материјали буду у складу са принципима енергетске ефикасности објекта.
За пројектовање свих врста изолација предвидети материјале који испуњавају прописане услове за одређену врсту радова.
Све површине и спојеви спољашњег омотача зграде морају бити трајно заштићени у хоризонталном и вертикалном правцу од утицаја ветра и продора атмосферских и подземних вода правилним пројектантским решењима и применом и уграђивањем одговарајућих грађевинских материјала.
Пројектовати такве грађевинске склопове и применити термоизолацију према техничким прописима и прорачуну из елебората о енергетској ефикасности зграда, а да се задовоље потребе заштите објеката и простора у зимском и летњем периоду и да се обезбеде повољни микроклиматски услови унутар објеката и испуне технички прописи.
У оквиру склопова елемената спољних зидова пројектовати термоизолацију потребне дебљине. Термички обезбедити све остале елементе конструктивних склопова, као што су равне кровне терасе и таванице подрума испод грејаних простора, а у складу са потребним дебљинама термоизолације. 
Звучну изолацију предвидети према техничким прописима и прорачуну звучне заштите у циљу спречавања преношења звука како од удара тако и ваздушно и то применом потребне масе преградних зидова, пливајућих подова и осталих елемената или склопова за звучну заштиту.
Хидроизолацију предвидети према прописима. Такође предвидети хоризонталне и вертикалне хидроизолације у мокрим чворовима, на кровним терасама објеката,  испод кровних покривача и осталим просторијама по потреби.
УНУТРАШЊА ОБРАДА ПРОСТОРИЈА:

Унутрашње просторе пројектовати према намени простора од савремених материјала. Све материјале пројектовати од негоривих материјала и усагласити са елаборатом и главним пројектом заштите од пожара. 
Све зидове пројектовати према важећим прописима и стандардима у складу са положајем и функцијом која им је одређена пројектом.
Зидови на позицијама између грејаних и негрејаних просторија морају имати термичку заштиту у складу са термичким прорачуном и прописима из области енергетске ефикасности зграда.
КОНСТРУКЦИЈА

	Конструкцију објекта пројектовати на начин који се најрационалније уклапа у пројектно решење објекта и пројектовати да прихвати сва оптерећења и утицаје (статичке и динамичке) према прорачуну, а све у складу са важећим законима и прописима. Конструкцију објекта пројектовати за тражени степен заштите од земљотреса, па се у циљу заштите од земљотреса објекти морају реализовати у складу са правилником о техничким нормативима за грађење објеката високоградње и сеизмичким прописима.  
Објекат фундирати на начин који се најрационалније уклапа у пројектно решење објекта, а према статичком прорачуну и геомеханичким условима терена. 
Геомеханички елаборат није предмет пројектне документације.
ВОДОВОД И КАНАЛИЗАЦИЈА:

Пројектом дефинисати врсте и диспозицију хидротехничких инсталација.
Предвиђено решење треба да обухвати мрежу до повезивања на постојеће инсталација односно уличну инфраструктуру. Предмет пројекта је до одговарајућег шахта где се врши разграничење између примарне (улличне мреже) и секундарне (унутрашње) мреже. 
Све предвиђене инсталације као и везе на постојеће сиситеме пројектовати у складу са локацојским условима и локацијском дозволом и условима надлежних комуналних предузећа. 
Пројекат мора бити израђен у складу са вежећим техничким прописима, стандардима и правилима струке и усклађен са архитектонско грађевинским пројектом, пројектима осталих инсталација и пројектом уређења слободних површина простора.
У пројектовању инсталација и опреме примењивати одговарајуће стандарде, за ову врсту објеката.

1. Канализација
Пројектним решењем обухватити све отпадне воде из објекта : фекалне и употребљене воде и  атмосферске воде са кровова и слободних и уређених површина. У објетку канализациону мрежу преедвидети по сепарационом систему, а споља према комуналним условима.
Спој на јавну канализацију  пројектовати према комуналним условима.
Пројектним решењем дати диспозицију свих канализационих система у објекту.
Предложити матерријале за  канализационе цевне мреже, каналске уређаје и опрему.
Обезбедити прописно проветравање мреже као и могућност комфорног одржавања, преко ревизионих отвора на свим критичним местима.
Сабирну мрежу водити кроз приступачне техничке просторије у објекту, вертикалне канале, и спуштене плафоне. Мрежу формирати тако да буде приступачна за контролу, одржавање и санацију. 
Предвидети да све отпадне воде које су посебно загађене прођу примарно пречишћавање. Одводе од санитарних уређаја предвидети према технолошким захтевима.

2. Водовод
Пројектним решењем предвидети снабдевање потрошном водом свих садржаја и потреба објекта :
1.	Санитарна потрошна хладна и топла вода  
2.	Противпожарне потребе
Снабдевање потребном водом предвидети из градског водовода преко новог прикључног шахта. Пројектним решењем дати диспозицију свих водоводних система у објекту. 
Разводну мрежу водити кроз приступачне техничке просторије (канале) у објекту или скривену у инсталационе канале и спуштене плафоне, тако да буде приступачна за контролу одржавање и санацију. 
Предложити врсте материјала за пројектоване водоводне систме мере термо и хидро изолације као и одговарајућу мерно регулациону арматуру.
Снабдевање топлом водом предвидети из централне припреме у подстаници са потисним и циркулационим водом.
Превидети одговарајућу противпожарну заштиту, мрежу унутрашњих хидраната у складу са ПП прописима.

3. Санитарни уређаји, арматура и опрема
Санитарне уредаје, арматуру и опрему хотелских садржаја, предвидети на основу спецификације, диспозиције и описа из архитектонског и технолошких пројеката

ЕЛЕКТРО ИНСТАЛАЦИЈЕ:

Све компоненте на напојном воду, до мерног уређаја енергије (КПК, спољашњи кућни прикључак, унутрашњи кућни прикључак) укључујући и опрему за мерење преузете енергије. 
Сви инсталациони каблови морају да задовоље и одредбе прописа о заштити од пожара. Начин полагања каблова одабрати према условима средине који владају у дотичној просторији. 
 Осветљење свих просторија предвидети светиљкама са ЛЕД изворима светлости. Придружена температура боје ЛЕД чипова у светиљкама не сме да износи преко 4000К. Светиљке треба да задовоље услове УГР<19 и Ра>80%. Тип светиљки одабрати према врсти плафона, условима околине и врсти радова који се изводе у просторији. За сваку просторију приложити фотометријски прорачун. Поред инсталације општег осветљења овим пројектом предвидети и инсталацију сигурносног осветљења. Ову инсталацију извести светиљкама са локалним напајањем у приправном споју. Ове светиљке су са уграђеним акумулаторима који обезбеђују аутономни рад светиљки од 3 сата.
Светиљке спољашњег осветљења (осветљења дворишта, фасада и улаза) укључивати аутоматски, посредством пријемника МТК (и ручно). 
Сви прекидачи и све прикључнице у подруму, сутерену и у машинској просторији су надградног типа, изведене у заштити ИП 55. 
Прикључење акумулационих бојлера извести у складу са захтевима пројекта хидротехничких инсталација. Сваки бојлер се напаја посебним каблом одговарајућег пресека од припадајућег разводног ормара и укључује посебним прекидачем са оптичком сигнализацијом укљученог положаја, а преко заштитног уређаја диференцијалне струје називне вредности диференцијалне струје од 30мА. 
У санитарном чвору за особе са посебним потребама треба поставити и СОС сет за лица са посебним потребама. Овај сет садржи 3 компоненте које се смештају: у санитарни чвор (тастер поред WЦ шоље), изнад врата (напојна јединица са оптичком сигнализацијом) и код дежурног ученика (акустични аларм).
У свакој канцеларији поставити довољан број четвороструких уградних прикључница. Ове прикључнице постављати на висини од 0,4м од пода просторије. У свим просторијама које су доступне (ходници, степеништа, улази, трпезарија, тј. практично све просторије осим канцеларија, кухиње и котларнице) све прикључнице су са мембраном која штити од додира. Све прикључнице треба да су са посебним заштитним проводником и керамичком контактном чауром. 
До сваког термичког уређаја у кухињи положити од припадајућег разводног ормара по један напојни кабл одговарајућег пресека. Ако ове каблове треба полагати у поду, полагати их кроз бесхалогене флексибилне изолационе цеви у поду. Ове цеви у поду су ребрасте и морају бити тешког типа, за уградњу у бетон, са великом отпорношћу на компресију (750Н). 
У просторијама са тушем или кадом је потребно извршити допунско изједначавање потенцијала тако што све стране проводне делове повезати са сабирницом за допунско изједначавање потенцијала која је смештена у одговарајућу разводну кутију у зиду, у истој просторији. Ову сабирницу повезати са заштитном сабирницом припадајућег разводног места. 
Заштиту од индиректног додира у објекту извести аутоматским искључењем у систему напајања Т-Н. 
Предвидети нове разводне ормаре. Сви осигурачи морају да буду аутоматски, одговарајућих карактеристика. Сваки разводни ормар је са вратима и бравама, заштићен од корозије, изведен у заштити најмање ИП 54. Свако струјно коло у сваком ормару мора бити обележено. Једнополне шеме морају бити приложене и постављене у ормаре у пластифицираном омоту. У пресецима свих напојних каблова разводних ормара треба да постоји извесна резерва, због евентуалних повећања оптерећења током експлоатационог века школе. 
Предвидети напајање свих уређаја и опреме хидротехничких, термотехничких и инсталација телекомуникација у складу са одговарајућим пројектима. 
Предвидети реконструкцију громобрана на читавом објекту. 

1. ТЕЛЕКОМУНИКАЦИОНЕ И СИГНАЛНЕ ИНСТАЛАЦИЈЕ 

Пројекат телекомуникационих инсталација урадити у складу са архитектонским пројектом, пројектом електроенергетских инсталација, пројектом водовода и канализације, пројекта вентилације и грејања, противпожарног елабората, а и према важећим прописима и препорукама за овакву врсту објеката и инсталација. 
Пројектом за извођење телекомуникационих инсталација предвидети следеће телекомуникационе инсталације: 
· структурни кабловски систем, 
· инсталацију телефона, 
· инсталација централног озвучења, 
· ел. Инсталација ТВ пријема 
· ел. Инсталација сатног система
· опрема за дигитализацију образовања

а) СТРУКТУРНИ КАБЛОВСКИ СИСТЕМ

 	Структурни кабловски систем објекта конципирати према међународном стандарду ИСО/ИЕЦ11801 и европским нормама ЕН 50173. Овај систем треба да омогући пренос говора и података. Структурни кабловски систем треба да се састоји од: 
· дистрибутивних ормана, 
· модуларних телекомуникационих утичница и 
·кабловске инсталације. 

У свим радним просторијама предвидети модуларне телекомуникационе РЈ45 утичнице категорије 6Е са потребним бројем модула (један, два). У канцеларијским просторима и учионицама предвидети двоструке телекомуникационе утичнице. Кабловска инсталација треба да се састоји од хоризонталне инсталације. Хоризонталну кабловску инсталацију предвидети Ф/УТП кабловима категорије 6Е. Целокупна кабловска инсталација треба да буде од каблова са омотачем без халогених елемената (халоген фрее), који су самогасиви и не ослобађају отровне продукте сагоревања. 
Потребно је предвидити више прикључака за потребе бежичне интернет везе у објекту.
Потребно је пројектoвати и предвидети инсталацију за интерактивне табле у складу са потребама дигиталног образовања.
Сва инсталација потребно је да заврши у једној или у две просторије предвиђене за потребе слабе струје.

б) ТЕЛЕФОНСКИ СИСТЕМ

 	Приводни ТТ кабл и приводна ТТ канализација нису предмет пројекта (користити постојеће). Телефонски систем састоји се телефонске централе и кабловске инсталације. Потребно је предвидети телефонску централу са најмање 4 улазне линије и 30 локала). Кабловску инсталацију телефонског система објекта предвидети кроз структурну кабловску мрежу објекта.

          ц) ИНСТАЛАЦИЈА ТВ ПРИЈЕМА 

Користити постојећи прикључак или планирати нови прикључак на мрежу КДС. У просторији предвиђеној за системе слабе струје обезбедити прикључницу за ову инсталацију. У учионицама предвидети инсталацију каблом типа ХДМИ за омогућавање видео презентација, као и опрему за те потребе.

д) ИНСТАЛАЦИЈА ЦЕНТРАЛНОГ ОЗВУЧЕЊА

Опрему за озвучење сместити у собу за смештај система слабе струје, у посебном рeк ормару. Инсталацијиом озвучења обухватити све учионице, ходнике, канцеларије, фискултурну салу, двориште. Уградити позивни пулт са 9 зона, преко кога се може емитовати обавештење и пренос генерисаних порука у случају акцидентних ситуација. Инсталацију извести проводницима типа ЛиХЦХ, положеним у цевима изнад спуштених плафона и по зидовима испод завршне обраде истих. Звучници су снаге по прорачуну. 

е) ИНСТАЛАЦИЈА САТНОГ СИСТЕМА

Пројектовати инсталацију сатног система. Ову инсталацију извести безхалогеним кабловима одговарајућег типа и пресека. Сатове предвидети у ходницима и споља, на фасади објекта.

2. ИНСТАЛАЦИЈА ВИДЕО НАДЗОРА

За пренос видео сигнала користити СТП каблове категорје 6, каблове са омотачем без халогених елемената. 
Да би се обезбедио непрекидан рад система видео надзора предвидети напајање са уређаја за беспрекидно напајање
Потребно је предвидети камере у свим учионицама, ходницима, фискултурној сали и у дворишту.
Потребно је одређене камере у дворишту и у самој школи пројектовати тако да детектују инцидентне ситуације и да преко звучника предвиђених за ову намену обавештавају о овом инциденту и превентивно делују у спречавању даље ескалације нежељеног догађаја. За ово предвидети посебан централни уређај који обрађује ове податке.
За све остале камере које служе као надзор, потребно је предвидети централни уређај који ће капацитет меморије имати у складу са прорачуном и биће инсталиран у рeк орману у соби предвиђеној за системе слабе струје.

3. ИНСТАЛАЦИЈА ДЕТЕКЦИЈЕ И ДОЈАВЕ ПОЖАРА

У објекту Основне школе Ћирило и Методије предвидети адресабилни систем за дојаву пожара за заштиту свих просторија и простора објекта у којима постоји пожарни ризик у складу са одредбама Закона о заштити од пожара, подзаконских аката, правилника и стандарда за предметну област. Централни уређај за дојаву пожара предвидети у просторији за смештај система слабе струје, док ће систем поседовати паралелни табло у наставничкој канцеларији (зборници). Предвидети аутоматско искључење напона у објекту посредством ПП централе у случају пожара. 
Као основни тип јављача предвидети комбиноване оптичко-термичке адресабилне детекторе. Предвидети постављање ручних јављача на комуникацијама, пролазима и у близини улаза (излаза). Ручни јављачи требају да имају заштиту од случајног активирања. За звучну сигнализацију на комуникационим путевима предвидети сирене са бљескалицом. 
Предвидети да систем за дојаву пожара има могућност КЛАУД праћења стања система, као и да има могућност слања дојаве путем телефонског јављача. Такође предвидети да постоји интеграција између система централног озвучења и система за дојаву пожара.

4. ИНСТАЛАЦИЈА СИСТЕМА ПРОТИВПРОВАЛНЕ ЗАШТИТЕ

Пројектовати инсталацију адресабилног противпровалног система. Ову инсталацију извести безхалогеним кабловима одговарајућег типа и пресека. 
Сензоре покрета потребно инсталирати у свим ходницима и учионицама. тастатуру за управљање система инсталирати близу службеног излаза. Предвидети више од једне спољне и унутрашње сирене. Систем треба да буде повезан на оперативни центар лиценциране фирме.

Главни пројекат реконструкције електричних инсталација урадити у свему према захтевима овог пројектног задатка, у свему према важећим СРПС прописима и стандардима за ову врсту објекта и инсталација
У току израде пројектне документације пројектант је дужан да сарађује са свим надлежним предузећима и установама од интереса за израду предметене документације.

МАШИНСКЕ ИНСТАЛАЦИЈЕ:

 ГРЕЈАЊЕ 

Прорачун топлотних губитака урадити према ДИН-у 4701 а топлотне добитке према АСХРАЕ 85. Унутрашње температуре усвојити према намени просторија. 
Предвидети комбиновано ваздушно + радијаторсрко грејање сале.
Предвидети радијаторско грејање свих просторијама. Регулације температуре по просторијама са радијаторским грејањем предвидети термостатиским главама са могућношћу закључавања.

ВЕНТИЛАЦИЈА  I

Вентилацију предвидети комором са 100% свежим ваздухом , хаубом за одсис из топле кухиње и одсисном комором, према технологији кухиње. Отпадни ваздух са хаубе одвести на кров. Предвидети вентилацију са делимичним потхлађиивањем лети на 28о Ц.

ВЕНТИЛАЦИЈА  II

Предвидети принудну вентилацију свих простора који немају могућност   
природне вентилације. Предвидети принудну вентилацију сала за састанке у приземљу.

КЛИМАТИЗАЦИЈА

Предвидети спољашњу ВРВ јединицу за климатизацију на крову, унутрашње јединице сместити као плафонске или парапетне у договору са архитектом. 
Кондезну мрежу водити ка најближим санитарним чворовима са падом од 2% или са кондезном пумпом.

ТОПЛОТНА  ПОДСТАНИЦА

Предвидети комплетну топлотну подстаницу у складу са условима локалне топлане за даљинско грејање. Прикључење на примарну топловодну мрежу није предмет техничке документације.

УРЕЂЕЊЕ ПАРТЕРА:

Пројектом предвидети уређење партера, дечијег игралишта са справама, дечије игралиште за игре са лоптом, зелених површина, изградњу стаза око објекта, као и заштиту објекта од продора влаге. Решити одводњавање површинске воде са партера. Предвидети ограде око објекта са улазним капијама.

Напомена:
· Пројектант је дужан да уз 3 (три) примерка у аналогом облику, достави комплетну техничку документацију (текстуалну, нумеричку и графичку) у дигиталном облику (активна форма) – dwg, doc, xls и у форми за потребе прибављања Решења о одобрењу за изградњу у поступку обједињене процедуре електронским путем (pdf) на CD – у, у складу са Правилником о поступку спровођења обједињене процедуре електронским путем (''Сл.гласник РС'', бр.68/2019).
· [bookmark: _GoBack]Пројектант је дужан да формира пројектну документацију у складу са Упутством за формате електронских докумената и њихово достављање у ЦЕОП-у.

*Рок за доставу пројекта износи 90 дана од дана потписивања уговора.

